**Ministru kabineta rīkojuma projekta „Par valsts nekustamā**

**īpašuma Parādes ielā 1A, Daugavpilī, nodošanu Daugavpils Universitātei” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants, Augstskolu likuma 76.panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts nekustamais īpašums (nekustamā īpašuma kadastra Nr.0500 001 0010) – zemes vienība 1,1571 ha platībā (zemes vienības kadastra apzīmējums 0500 001 0003) – Parādes ielā 1A, Daugavpilī (turpmāk – valsts nekustamais īpašums), ir ierakstīts Daugavpils tiesas zemesgrāmatu nodaļas Daugavpils pilsētas zemesgrāmatas nodalījumā Nr.100000506594 uz Latvijas valsts vārda Izglītības un zinātnes ministrijas (turpmāk – ministrija) personā. Valsts nekustamā īpašuma pārvaldīšanu šobrīd veic Daugavpils Universitāte (turpmāk – universitāte).Saskaņā ar Nekustamā īpašuma valsts kadastra informācijas sistēmas datiem, uz valsts nekustamā īpašuma atrodas divas būves - daļa no universitātes īpašumā esoša dabaszinātņu un inženierzinātņu laboratoriju korpusa (būves kadastra apzīmējums 0500 001 0003 001) Parādes ielā 1A, Daugavpilī, (īpašuma tiesības reģistrētas Daugavpils tiesas zemesgrāmatu nodaļas Daugavpils pilsētas zemesgrāmatas nodalījumā Nr.100000195849) un nedzīvojamā ēka (būves kadastra apzīmējums 0500 001 0003 002) (bez adreses). Būve – dabaszinātņu un inženierzinātņu laboratoriju korpuss (būves kadastra apzīmējums 0500 001 0003 001) Parādes ielā 1A, Daugavpilī, uzcelta saskaņā ar universitātes ieceri ERAF projekta “Daugavpils Universitātes studiju programmu kvalitātes uzlabošana un vides pieejamības nodrošināšana” (2010.gada 28.maija Vienošanās Nr.2010/0115/3DP/3.1.2.1.1/09/IPIA/VIAA/021) ietvaros.Būve ar kadastra apzīmējumu 0500 001 0003 002 ir akciju sabiedrības “Sadales tīkli” augstsprieguma apakšstacija, kas nodrošina dabaszinātņu un inženierzinātņu laboratoriju korpusu ar nepieciešamo elektroenerģiju. Uzsākot būvniecību un pieprasot akciju sabiedrībai „Sadales tīkls” tehniskos noteikumus par nepieciešamās elektroenerģijas slodzes nodrošināšanu jaunbūvējamajam laboratoriju korpusam, tika secināts, ka esošā apakšstacija Parādes ielā 1, Daugavpilī, nevar nodrošināt nepieciešamo jaudu laboratorijas korpusa pieslēgšanai. Apsekojot tika konstatēts, ka esošā apakšstacija ir novecojusi un tās telpās nav iespējams veikt rekonstrukcijas darbus jaudas palielināšanai, tādējādi radot nepieciešamību jaunas apakšstacijas izbūvei.Saskaņā ar akciju sabiedrības “Sadales tīkli” Austrumu reģiona attīstības daļas sniegto informāciju, minētā augstsprieguma apakšstacija ar kadastra apzīmējumu 0500 001 0003 002 ir būvēta vienas būvatļaujas ar jaunbūves ēku ietvaros un pašreiz akciju sabiedrība „Sadales tīkli” nodarbojas ar nekustamā īpašuma īpašumtiesību reģistrāciju. Process ir laikietilpīgs, jo ir mainījies Būvniecības likums un mainījušies arī Elektroenerģijas pārvades un sadales būvniecības noteikumi. Tad, kad tika būvēta minētā augstsprieguma apakšstacija spēkā bija Ministru kabineta noteikumi Nr.243 "Elektroenerģijas pārvades un sadales būvju būvniecības kārtība", kur 3.punkts noteica, ka - elektroietaise, ko pasūta vai ierīko elektroapgādes komersants, ir šī komersanta īpašums neatkarīgi no tā, kādā nekustamajā īpašumā elektroietaise novietota. Tagad noteikumi ir mainījušies, jo no 2014.gada 1.oktobra spēkā Ministru kabineta noteikumi Nr.573 "Elektroenerģijas ražošanas, pārvades un sadales būvju būvnoteikumi", kas izdoti saistībā ar būvniecības likumdošanas izmaiņām.2013.gada 23.jūlijā starp akciju sabiedrību “Sadales tīkls” un universitāti noslēgtā līguma "PIESLĒGUMA LĪGUMS" Nr.111328121 1.1.punkts noteic, ka piegādātājs (AS "Sadales tīkls") pamatojoties uz lietotāja (universitāte) 2012.gada 14.augusta pieteikumu Nr.111328121 apņemas ierīkot pieslēgumu. Lietotāja pieslēgums nozīmē nepieciešamo elektroietaišu izbūves darbu veikšanu līdz elektroietaises piederības robežai (piederības robeža ir elektroenerģijas uzskaites punkts). Minētā līguma 1.4.punktā noteikts, ka piegādātājs veic elektroietaišu izbūvi līdz plānotai piederības robežai, 1.5.punktā – lietotājs (universitāte) samaksā pieslēguma maksu, savukārt 1.6.punktā - šīLīguma ietvaros piegādātāja izbūvētas elektroietaises līdz piederības robežai kļūst par piegādātāja īpašumu.Šķēršļi valsts nekustamā īpašuma nodošanai universitātes īpašumā, ņemot vērā, Publiskas personas mantas atsavināšanas likuma 44.panta ceturto un piekto daļu nav, jo minētā izbūvētā augstsprieguma apakšstacija ir domāta tikai un vienīgi universitātes jaunās ēkas Parādes ielā 1A, Daugavpilī, elektroapgādei un vienīgais lietotājs ir universitāte.Valsts nekustamais īpašums 0,1831 ha platībā atrodas vietējas nozīmes kultūras pieminekļa teritorijā. Pārņemot valsts nekustamo īpašumu, universitāte ievēros likumā “Par kultūras pieminekļu aizsardzību” noteikto.Atbilstoši Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.17.apakšpunktam universitāte ir ministrijas padotībā esoša augstākās izglītības iestāde.Universitāte, pamatojoties uz Daugavpils Universitātes Satversmes (apstiprināta ar 2001.gada 12.oktobra likumu „Par Daugavpils Universitātes Satversmi”) (turpmāk – universitātes Satversme) 2.punktu un Augstskolu likuma 7.panta pirmo daļu, ir atvasināta publiska persona.Saskaņā ar universitātes Satversmes 28.4.apakšpunktu par universitātei nozīmīgiem akadēmiskās un zinātniskās darbības jautājumiem lemj universitātes Senāts (turpmāk – universitātes Senāts). Saskaņā ar universitātes Senāta nolikuma (2002.gada 11.jūnijā apstiprināts universitātes Satversmes sapulcē) 2.5.3.apakšpunktu, universitātes Senāts lemj par universitātei nozīmīgiem akadēmiskās un zinātniskās darbības jautājumiem, tai skaitā, par būtiskiem saimnieciskās darbības jautājumiem.Atbilstoši universitātes Senāta 2014.gada 14.augusta sēdes lēmumam (protokola nr.7 izraksts) universitātes Senāts ir nolēmis pārņemt valsts nekustamo īpašumu universitātes lietošanā un no 2017.gada 21.jūnija īpašumā.Valsts nekustamais īpašums universitātei ir nepieciešams, lai īstenotu universitātes Satversmē noteikto uzdevumu – nodrošināt augstas kvalitātes studijas un mūsdienu līmenim atbilstošu zinātnisko pētniecību, veidojot intelektuālu bāzi reģiona harmoniskai attīstībai, kā arī, lai efektīvāk piesaistītu dažāda veida Eiropas Savienības (ERAF, ESF, KPFI, LIFE+, pārrobežu sadarbības programmu) infrastruktūras un investīciju projektu finansējumus, ar mērķi veikt rekonstrukcijas, renovācijas, energoefektivitātes, studentu studiju un sadzīves uzlabošanas pasākumus. Ministrijas Nekustamā īpašuma un valsts mantas apsaimniekošanas komisijas 2014.gada 6.oktobra sēdē tika pieņemts lēmums (protokols Nr.172, 8.punkts) atbalstīt valsts nekustamā īpašuma nodošanu universitātes lietošanā un no 2017.gada 21.jūnija universitātes īpašumā bez atlīdzības.Ņemot vērā, ka Daugavpils tiesas Zemesgrāmatu nodaļas Daugavpils pilsētas zemesgrāmatas nodalījuma Nr.100000506594 II daļas 2.iedaļā 2012.gada 21.jūnijā izdarītais 1.1.ieraksts liecina, ka valsts nekustamajam īpašumam ir noteikts aizliegums nekustamo īpašumu piecus gadus atsavināt, ieķīlāt vai nodibināt uz to personālservitūtu, ministrija valsts nekustamo īpašumu līdz 2017.gada 21.jūnijam nevar atsavināt. Savukārt, lai valsts nekustamo īpašumu varētu nodot lietošanā universitātei, saskaņā ar Augstskolu likuma 76.panta ceturtajā daļā noteikto, nepieciešams Ministru kabineta lēmums. Valsts nekustamais īpašums universitātei nepieciešams tās satversmē noteikto funkciju nodrošināšanai (universitātes Senāta 2014.gada 14.augusta sēdes lēmums par valsts nekustamā īpašuma universitātes lietošanā un no 2017.gada 21.jūnija īpašumā), bet saskaņā ar Augstskolu likuma 76.panta ceturtā daļas regulējumu, valsts mantu var nodot valsts augstskolas valdījumā vai lietošanā ar Ministru kabineta lēmumu. Lai nodrošinātu universitātei iespēju īstenot tās funkcijas, ministrija ir sagatavojusi Ministru kabineta rīkojuma projektu “Par valsts nekustamā īpašuma Parādes ielā 1A, Daugavpilī, nodošanu Daugavpils Universitātei” (turpmāk – rīkojuma projekts), paredzot nodot valsts nekustamo īpašumu universitātes lietošanā un no 2017.gada 21.jūnija īpašumā bez atlīdzības, iekļaujot vienā rīkojuma projektā pēc Valsts kancelejas juriskonsultu ieteikuma, tādējādi mazinot normatīvismu un administratīvo slogu. Gadījumā, ja iestājas rīkojuma projekta 3.punktā minētais nosacījums, universitātei ir pienākums valsts nekustamo īpašumu bez atlīdzības nodot valsts īpašumā.Lietošanā nodotā valsts nekustamā īpašuma uzturēšanas un apsaimniekošanas izdevumus sedz universitāte. Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Ministrija, universitāte. |
| 4. | Cita informācija | Nav |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Rīkojuma projekts nosaka turpmāku rīcību ar ministrijas valdījumā esošo valsts nekustamo īpašumu, nododot to universitātes lietošanā un no 2017.gada 21.jūnija universitātes īpašumā bez atlīdzības, tādējādi nodrošinot, ka universitātes lietošanā un no 2017.gada 21.jūnija īpašumā būs nekustamais īpašums, kas nepieciešams augstākās izglītības un zinātnes funkciju nepārtrauktai īstenošanai, līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un universitāte. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojums pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”.Universitātei pēc 2017.gada 21.jūnija radīsies papildus izdevumi, kas saistīti ar īpašuma tiesību uz valsts nekustamo īpašumu pārreģistrēšanu zemesgrāmatā uz universitātes vārda. Minētos izdevumus segs universitāte tās apstiprinātā budžeta ietvaros. |

Anotācijas II, III, IV un V sadaļa – projekts šīs jomas neskar.

Izglītības un zinātnes ministre M.Seile

Vizē:

Valsts sekretāra vietnieks-

Nodrošinājuma un finanšu departamenta direktors,

valsts sekretāra pienākumu izpildītājs E.Martinsons

05.08.2015 16:28

1261

I.Rozenštoka

67047765, Ilze.Rozenstoka@izm.gov.lv